CELEX: 32022R0490
Language: et
Date: 2022-03-25 00:00:00
Title: Komisjoni rakendusmäärus (EL) 2022/490, 25. märts 2022, millega muudetakse rakendusmäärust (EL) 2018/2019 seoses teatavate Türgist pärit, liikidesse Juglans regia L., Nerium oleander L. ja Robinia pseudoacacia L. kuuluvate istutamiseks ettenähtud taimedega ning rakendusmäärust (EL) 2020/1213 seoses kõnealuste istutamiseks ettenähtud taimede liidu territooriumile sissetoomisel kehtivate fütosanitaarmeetmetega

28.3.2022   
               
               
                  ET
               
               
                  Euroopa Liidu Teataja
               
               
                  L 100/10
               
            
         KOMISJONI RAKENDUSMÄÄRUS (EL) 2022/490,
         25. märts 2022,
         millega muudetakse rakendusmäärust (EL) 2018/2019 seoses teatavate Türgist pärit, liikidesse Juglans regia L., Nerium oleander L. ja Robinia pseudoacacia L. kuuluvate istutamiseks ettenähtud taimedega ning rakendusmäärust (EL) 2020/1213 seoses kõnealuste istutamiseks ettenähtud taimede liidu territooriumile sissetoomisel kehtivate fütosanitaarmeetmetega
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 42 lõike 4 kolmandat lõiku,
         ning arvestades järgmist:
         
                     (1)
                  
                  
                     Esialgse hindamise alusel on komisjoni rakendusmäärusega (EL) 2018/2019 (2) kehtestatud kõrge riskiga taimede, taimsete saaduste ja muude objektide loetelu.
                  
               
                     (2)
                  
                  
                     Komisjoni rakendusmääruses (EL) 2018/2018 (3) on sätestatud erieeskirjad korra kohta, mida tuleb järgida määruse (EL) 2016/2031 artikli 42 lõikes 4 osutatud riskihindamise tegemisel kõrge riskiga taimede, taimsete saaduste ja muude objektide puhul.
                  
               
                     (3)
                  
                  
                     Pärast esialgset hindamist lisati rakendusmääruse (EL) 2018/2019 lisasse kõrge riskiga taimedena 34 perekonda ja ühte liiki kuuluvad istutamiseks ettenähtud taimed, sealhulgas perekondadesse Juglans L., Nerium L. ja Robinia L. kuuluvad taimed, mis on pärit mis tahes kolmandast riigist.
                  
               
                     (4)
                  
                  
                     Määrusega (EL) 2016/2031 on ette nähtud, et kui riskihindamise põhjal järeldatakse, et kolmandast riigist, kolmandate riikide rühmast või asjaomase kolmanda riigi konkreetsest piirkonnast pärit taim, taimne saadus või muu objekt kujutab endast vastuvõetamatut taimekahjustajatega seotud riski, kuid seda riski saab teatavate meetmetega vähendada vastuvõetavale tasemele, peab komisjon jätma selle taime, taimse saaduse või muu objekti välja rakendusmääruse (EL) 2018/2019 lisaga kehtestatud loetelust ja lisama selle määruse (EL) 2016/2031 artikli 41 lõikes 2 osutatud loetellu.
                  
               
                     (5)
                  
                  
                     Kõnealune loetelu on esitatud komisjoni rakendusmääruses (EL) 2020/1213 (4).
                  
               
                     (6)
                  
                  
                     9. augustil 2019 esitas Türgi komisjonile taotluse eksportida liitu liiki Juglans regia L. kuuluvaid istutamiseks ettenähtud, kaheaastaseid poogitud taimi, mis on paljasjuursed, lehtedeta ja mille maksimaalne läbimõõt varre alaosas on 2 cm. Taotlusele oli lisatud ka vastav tehniline toimik.
                  
               
                     (7)
                  
                  
                     19. mail 2021 võttis Euroopa Toiduohutusamet (edaspidi „toiduohutusamet“) vastu teadusliku arvamuse Türgist pärit, liiki Juglans regia L. kuuluvate istutamiseks ettenähtud taimedega seotud kaubariski hindamise kohta (5). Toiduohutusamet tegi kindlaks, et kõnealuste istutamiseks ettenähtud taimede puhul on asjakohasteks taimekahjustajateks Anoplophora chinensis, Euzophera semifuneralis, Garella musculana, Lasiodiplodia pseudotheobromae ja Lopholeucaspis japonica, hindas toimikus nende taimekahjustajatega seoses kirjeldatud riskivähendamismeetmeid ja seda, kuivõrd tõenäoline on, et taimedel neid taimekahjustajaid ei esine.
                  
               
                     (8)
                  
                  
                     27. novembril 2019 esitas Türgi komisjonile taotluse eksportida liitu ühe- kuni nelja-aastaseid liiki Nerium oleander L. kuuluvaid istutamiseks ettenähtud taimi, mis on koos kasvusubstraadiga. Taotlusele oli lisatud vastav tehniline toimik.
                  
               
                     (9)
                  
                  
                     25. märtsil 2021 võttis toiduohutusamet vastu teadusliku arvamuse Türgist pärit, liiki Nerium oleander L. kuuluvate istutamiseks ettenähtud taimedega seotud kaubariski hindamise kohta (6). Toiduohutusamet tegi kindlaks, et kõnealuste istutamiseks ettenähtud taimede puhul on asjakohaseks taimekahjustajaks Phenacoccus solenopsis, hindas toimikus selle taimekahjustajaga seoses kirjeldatud riskivähendamismeetmeid ja seda, kuivõrd tõenäoline on, et taimedel neid taimekahjustajaid ei esine.
                  
               
                     (10)
                  
                  
                     27. novembril 2019 esitas Türgi komisjonile taotluse eksportida liitu kolme- kuni seitsmeaastaseid liiki Robinia pseudoacacia L. kuuluvaid istutamiseks ettenähtud taimi, mis on kas paljasjuursed või koos kasvusubstraadiga. Taotlusele oli lisatud vastav tehniline toimik.
                  
               
                     (11)
                  
                  
                     25. märtsil 2021 võttis toiduohutusamet vastu teadusliku arvamuse Türgist pärit, liiki Robinia pseudoacacia L. kuuluvate taimedega seotud kaubariski hindamise kohta (7). Toiduohutusamet tegi kindlaks, et kõnealuste istutamiseks ettenähtud taimede puhul on asjakohasteks taimekahjustajateks Anoplophora chinensis, Lopholeucapsis japonica ja Pochazia shantungensis, hindas toimikus nende taimekahjustajatega seoses kirjeldatud riskivähendamismeetmeid ja seda, kuivõrd tõenäoline on, et taimedel neid taimekahjustajaid ei esine.
                  
               
                     (12)
                  
                  
                     Kõnealuste arvamuste põhjal tuleks võtta nende taimekahjustajatega seotud riske käsitlevad vajalikud meetmed, mis kujutavad endast impordi korral kohaldatavaid fütosanitaarnõudeid, millega tagatakse asjaomaste taimede liitu sissetoomisest tuleneva riski vähendamine vastuvõetava tasemeni.
                  
               
                     (13)
                  
                  
                     Seepärast tuleks rakendusmääruse (EL) 2018/2019 lisast jätta välja järgmised taimed: Türgist pärit, liiki Juglans regia L. kuuluvad istutamiseks ettenähtud taimed, mis on kuni kaheaastased, paljasjuursed, lehtedeta ja juure alaosa maksimaalse läbimõõduga 2 cm; Türgist pärit, liiki Nerium oleander L. kuuluvad istutamiseks ettenähtud taimed, mis on kuni nelja-aastased; Türgist pärit, liiki Robinia pseudoacacia L. kuuluvad istutamiseks ettenähtud taimed, mis on kuni seitsmeaastased ja maksimaalse läbimõõduga 25 cm. Kõnealused istutamiseks ettenähtud taimed tuleks lisada rakendusmääruse (EL) 2020/1213 lisasse ja vajaduse korral tuleks selles sätestada impordi korral vajalikud fütosanitaarmeetmed.
                  
               
                     (14)
                  
                  
                     Kuna toiduohutusamet leidis kõnealustes toimikutes ebaselgeid asjaolusid, ei suuda ainult Türgi poolt toimikutes esitatud meetmete kohaldamine vähendada asjaomaste taimede liitu toomisega kaasnevat riski vastuvõetava tasemeni. Selleks et vähendada fütosanitaarriski vastuvõetava tasemeni, tuleks lisaks Türgi poolt toimikus juba esitatud meetmetele nõuda, et need taimed peavad olema kasvanud taimekahjustajatest vabades tootmiskohtades.
                  
               
                     (15)
                  
                  
                     
                        Anoplophora chinensis ja Lopholeucaspis japonica on loetletud komisjoni rakendusmääruse (EL) 2019/2072 (8) II lisas liidu karantiinsete taimekahjustajate hulgas. Euzophera semifuneralis, Garella musculana, Lasiodiplodia pseudotheobromae, Phenacoccus solenopsis ja Pochazia shantungensis ei ole sellesse lisasse kantud, kuid on võimalik, et pärast riskihindamise täielikku lõpuleviimist vastavad need lisasse kandmise tingimustele.
                  
               
                     (16)
                  
                  
                     Kooskõlas määruse (EL) 2016/2031 artikli 42 lõikega 5 tuleb riskihindamine teha mõistliku aja jooksul. Arvestades impordinõudlust, on siiski vaja kehtestada ajutised ja kuni riskihindamise lõpuleviimiseni kohaldatavad fütosanitaarmeetmed Euzophera semifuneralise, Garella musculana, Lasiodiplodia pseudotheobromae, Phenacoccus solenopsise ja Pochazia shantungensise suhtes.
                  
               
                     (17)
                  
                  
                     Selleks et täita kohustusi, mis tulenevad Maailma Kaubandusorganisatsiooni sanitaar- ja fütosanitaarmeetmete rakendamise lepingust, (9) tuleks kõnealuste kaupade importi liitu taasalustada võimalikult kiiresti. Seepärast peaks käesolev määrus jõustuma kolmandal päeval pärast selle avaldamist Euroopa Liidu Teatajas.
                  
               
                     (18)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2018/2019 muutmine
            Rakendusmääruse (EL) 2018/2019 lisa muudetakse vastavalt käesoleva määruse I lisale.
         
         
            Artikkel 2
            Rakendusmääruse (EL) 2020/1213 muutmine
            Rakendusmääruse (EL) 2020/1213 lisa muudetakse vastavalt käesoleva määruse II lisale.
         
         
            Artikkel 3
            Jõustumine
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 317, 23.11.2016, lk 4.
         
            (2)  Komisjoni 18. detsembri 2018. aasta rakendusmäärus (EL) 2018/2019, millega kehtestatakse määruse (EL) 2016/2031 artikli 42 tähenduses kõrge riskiga taimede, taimsete saaduste ja muude objektide ajutine loetelu ning kõnealuse määruse artikli 73 tähenduses selliste taimede loetelu, mille sissetoomisel liitu ei nõuta fütosanitaarsertifikaati (ELT L 323, 19.12.2018, lk 10).
         
            (3)  Komisjoni 18. detsembri 2018. aasta rakendusmäärus (EL) 2018/2018, millega kehtestatakse erieeskirjad korra kohta, mida tuleb järgida Euroopa Parlamendi ja nõukogu määruse (EL) 2016/2031 artikli 42 lõike 1 tähenduses kõrge riskiga taimede, taimsete saaduste ja muude objektidega seotud riskihindamise tegemisel (ELT L 323, 19.12.2018, lk 7).
         
            (4)  Komisjoni 21. augusti 2020. aasta rakendusmäärus (EL) 2020/1213, milles käsitletakse fütosanitaarmeetmeid teatavate komisjoni rakendusmääruse (EL) 2018/2019 lisast välja jäetud taimede, taimsete saaduste ja muude objektide sissetoomiseks liitu (ELT L 275, 24.8.2020, lk 5).
         
            (5)  EFSA PLH Panel (European Food Safety Authority Panel on Plant Health), Scientific Opinion on the Commodity risk assessment of Juglans regia plants from Turkey. EFSA Journal 2021;19(6):6665, 99 lk. https://doi.org/10.2903/j.efsa.2021,6665.
         
            (6)  EFSA PLH Panel, Scientific Opinion on the commodity risk assessment of Nerium oleander plants from Turkey. EFSA Journal 2021;19(5):6569, 34 lk. https://doi.org/10.2903/j.efsa.2021,6569.
         
            (7)  EFSA PLH Panel, Scientific Opinion on the commodity risk assessment of Robinia pseudoacacia plants from Turkey. EFSA Journal 2021;19(5):6568, 54 lk. https://doi.org/10.2903/j.efsa.2021,6568.
         
            (8)  Komisjoni 28. novembri 2019. aasta rakendusmäärus (EL) 2019/2072, millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega ning tunnistatakse kehtetuks komisjoni määrus (EÜ) nr 690/2008 ja muudetakse komisjoni rakendusmäärust (EL) 2018/2019 (ELT L 319, 10.12.2019, lk 1).
         
            (9)  Maailma Kaubandusorganisatsiooni sanitaar- ja fütosanitaarmeetmete rakendamise leping (vastu võetud 15. aprillil 1994, jõustunud 1. jaanuaril 1995), 1867 UNTS 493.
      
      
         
            I LISA
            Rakendusmääruse (EL) 2018/2019 lisa punkti 1 tabeli teist veergu „Kirjeldus“ muudetakse järgmiselt:
            
                        1)
                     
                     
                        kanne „Juglans L.“ asendatakse järgmisega:
                        „Juglans L., välja arvatud Türgist pärit, liigi Juglans regia L. kuni kaheaastased istutamiseks ettenähtud paljasjuursed, lehtedeta ja varre alaosas maksimaalselt 2 cm läbimõõduga taimed“;
                     
                  
                        2)
                     
                     
                        kanne „Nerium L.“ asendatakse järgmisega:
                        „Nerium L., välja arvatud Türgist pärit, liigi Nerium oleander L. kuni nelja-aastased istutamiseks ettenähtud taimed“;
                     
                  
                        3)
                     
                     
                        kanne „Robinia L., välja arvatud Iisraelist pärit Robinia pseudoacacia L. maksimaalselt 2,5 cm läbimõõduga istutamiseks ettenähtud paljasjuursed poogitud soikeseisundis taimed“ asendatakse järgmisega:
                        „Robinia L., välja arvatud Iisraelist pärit, liigi Robinia pseudoacacia L. maksimaalselt 2,5 cm läbimõõduga istutamiseks ettenähtud paljasjuursed, poogitud, soikeseisundis taimed ja välja arvatud Türgist pärit, liigi Robinia pseudoacacia L. kuni seitsmeaastased ja maksimaalselt 25 cm läbimõõduga istutamiseks ettenähtud taimed“.
                     
                  
      
      
         
            II LISA
            Rakendusmääruse (EL) 2020/1213 lisa muudetakse järgmiselt.
            
                        1)
                     
                     
                        Teksti „Jasminum polyanthum Franchet, istutamiseks ettenähtud juurdumata pistikud“ järele lisatakse järgmised kanded:
                        
                                    Taimed, taimsed saadused või muud objektid
                                 
                                 
                                    CN-kood
                                 
                                 
                                    Kolmandad päritoluriigid
                                 
                                 
                                    Meetmed
                                 
                              
                                    „Juglans regia L., kuni kaheaastased istutamiseks ettenähtud paljasjuursed, lehtedeta ja varre alaosas maksimaalselt 2 cm läbimõõduga taimed.
                                 
                                 
                                    ex 0602 20 20 
                                 
                                 
                                    Türgi
                                 
                                 
                                    
                                                a)
                                             
                                             
                                                Ametlik kinnitus, et
                                                
                                                            (i)
                                                         
                                                         
                                                            taimed on vabad taimekahjustajatest Euzophera semifuneralis, Garella musculana ja Lasiodiplodia pseudotheobromae;
                                                         
                                                      
                                                            (ii)
                                                         
                                                         
                                                            tootmiskoht on alates kogu tootmistsükli algusest sobival ajal tehtud ametlike kontrollide käigus tunnistatud vabaks taimekahjustajatest Euzophera semifuneralis, Garella musculana ja Lasiodiplodia pseudotheobromae;
                                                         
                                                      
                                                            (iii)
                                                         
                                                         
                                                            on kehtestatud süsteem, millega tagatakse, et pookimis- ja pügamisvahendeid on enne igasse tootmiskohta toomist desinfitseeritud nii, et neil ei esineks taimekahjustajat Lasiodiplodia pseudotheobromae, ning et poogitud või pügatud taimi on asjakohaselt töödeldud, et vältida taimekahjustaja Lasiodiplodia pseudotheobromae sattumist taime selle lõikekohtade kaudu;
                                                         
                                                      
                                                            (iv)
                                                         
                                                         
                                                            taimesaadetisi on vahetult enne eksporti ametlikult kontrollitud, et teha kindlaks taimekahjustajate Euzophera semifuneralis ja Garella musculana esinemine eelkõige taimede vartel ja okstel, kusjuures proovi suurus on selline, et 99 % usaldusväärsusega oleks võimalik avastada vähemalt 1 % saastumist, ning taimi on ametlikult kontrollitud taimekahjustaja Lasiodiplodia pseudotheobromae esinemise osas, sealhulgas on taimedelt võetud juhuproove ja neid analüüsitud;
                                                         
                                                      
                                          
                                                b)
                                             
                                             
                                                Nende taimede fütosanitaarsertifikaadid sisaldavad pealkirja „Lisadeklaratsioon“ all järgmist:
                                                
                                                            (i)
                                                         
                                                         
                                                            märkus: „Saadetis vastab rakendusmääruses (EL) 2020/1213 sätestatud nõuetele“;
                                                         
                                                      
                                                            (ii)
                                                         
                                                         
                                                            registreeritud tootmiskohtade kirjeldus.“
                                                         
                                                      
                                          
                              
                                    
                                       „Nerium oleander L., kuni nelja-aastased istutamiseks ettenähtud taimed.
                                 
                                 
                                    ex 0602 90 45 
                                    ex 0602 90 46 
                                    ex 0602 90 47 
                                    ex 0602 90 70 
                                    ex 0602 90 91 
                                 
                                 
                                    Türgi
                                 
                                 
                                    
                                                (a)
                                             
                                             
                                                Ametlik kinnitus, et
                                                
                                                            (i)
                                                         
                                                         
                                                            taimed on vabad taimekahjustajast Phenacoccus solenopsis;
                                                         
                                                      
                                                            (ii)
                                                         
                                                         
                                                            tootmiskoht on taime tootmistsükli algusest peale ja selleks sobival ajal tehtud ametlike kontrollide käigus tunnistatud vabaks taimekahjustajast Phenacoccus solenopsis;
                                                         
                                                      
                                                            (iii)
                                                         
                                                         
                                                            taimesaadetisi on vahetult enne eksporti ametlikult kontrollitud, et teha kindlaks taimekahjustaja Phenacoccus solenopsis esinemine, ning proovi suurus on selline, et 99 % usaldusväärsusega oleks võimalik avastada vähemalt 1 % saastumist;
                                                         
                                                      
                                          
                                                (b)
                                             
                                             
                                                nende taimede fütosanitaarsertifikaadid sisaldavad pealkirja „Lisadeklaratsioon“ all järgmist:
                                                
                                                            (i)
                                                         
                                                         
                                                            märkus: „Saadetis vastab rakendusmääruses (EL) 2020/1213 sätestatud nõuetele.“;
                                                         
                                                      
                                                            (ii)
                                                         
                                                         
                                                            registreeritud tootmiskohtade kirjeldus.“
                                                         
                                                      
                                          
                              
                  
                        2)
                     
                     
                        Teksti „Robinia pseudoacacia istutamiseks ettenähtud paljasjuursed poogitud puhkeseisundis taimed, mille maksimaalne läbimõõt on 2,5 cm“ järele lisatakse järgmine kanne.
                        
                                    Taimed, taimsed saadused või muud objektid
                                 
                                 
                                    CN-kood
                                 
                                 
                                    Kolmandad päritoluriigid
                                 
                                 
                                    Meetmed
                                 
                              
                                    „Robinia pseudoacacia L., kuni seitsmeaastased istutamiseks ettenähtud taimed, mille maksimaalne läbimõõt on 25 cm.
                                 
                                 
                                    ex 0602 90 41 
                                    ex 0602 90 45 
                                    ex 0602 90 46 
                                    ex 0602 90 48 
                                 
                                 
                                    Türgi
                                 
                                 
                                    
                                                (a)
                                             
                                             
                                                Ametlik kinnitus, et
                                                
                                                            (i)
                                                         
                                                         
                                                            taimed on vabad taimekahjustajast Pochazia shantungensis;
                                                         
                                                      
                                                            (ii)
                                                         
                                                         
                                                            tootmiskoht on taime tootmistsükli algusest peale ja selleks sobival ajal tehtud ametlike kontrollide käigus tunnistatud vabaks taimekahjustajast Pochazia shantungensis;
                                                         
                                                      
                                                            (iii)
                                                         
                                                         
                                                            taimesaadetisi on vahetult enne eksporti ametlikult kontrollitud, et teha kindlaks taimekahjustaja Pochazia shantungensis esinemine, ning proovi suurus on selline, et 99 % usaldusväärsusega oleks võimalik avastada vähemalt 1 % saastumist iga taimekahjustajaga;
                                                         
                                                      
                                          
                                                (b)
                                             
                                             
                                                nende taimede fütosanitaarsertifikaadid sisaldavad pealkirja „Lisadeklaratsioon“ all järgmist:
                                                
                                                            (i)
                                                         
                                                         
                                                            märkus: „Saadetis vastab rakendusmääruses (EL) 2020/1213 sätestatud nõuetele.“;
                                                         
                                                      
                                                            (ii)
                                                         
                                                         
                                                            registreeritud tootmiskohtade kirjeldus.“